|  |
| --- |
| flamuri_stema_02 image001  **REPUBLIKA E KOSOVËS KOMUNA E LIPJANIT**  **REPUBLIKA KOSOVA OPŠTINA LIPLJAN**  **REPUBLIC OF KOSOVO MUNICIPALITY OF LIPJAN** |
| **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |

**Komuna e Lipjanit**

Thirrja për aplikim- që programi i punës i të cilave është i fokusuar në fushën e

Kulturës dhe Rinisë të aplikojnë për mbështetje financiare për aktivitete që kontribuojnë në këtë objektivë

**“RINIA FEST- LIPJAN 2025”**

**UDHËZUES PËR APLIKANT**

Sipas Rregullores **MF - NR – 04/2017 mbi Kriteret, Standartet dhe Procedurat e Financimit Publik të OJQ-ve**

Data e hapjes së thirrjes**:02.05.2025**

Afati i fundit për dorëzimin e aplikacioneve: **23.05.2025**

**PROBLEMET TË CILAT SYNOHET TË ADRESOHEN PËRMES KËSAJ THIRRJE PUBLIKE**

Synimi i komunës së Lipjanit është që të kujdeset për kulturën, rininë dhe sportin kështu duke ofruar dhe përkrahje për OJQ, aktivitetet e të cilëve është i fokusuar në këto fusha.  
Prandaj, Komuna e Lipjanit për Ditën Ndërkombëtare të Rinisë synon organizimin e kësaj dite kështu duke paraparë një llojllojshmëri të aktiviteteve, publik nga moshat e ndryshme e deri tek ato pjesemarrje rinore, në mënyrë që të promovohen talentët e tyre në fusha të ndryshme.

**OBJEKTIVAT E THIRRJES DHE PRIORITETET PËR NDARJEN E FONDEVE** Objektivi/objektivat e përgjithshme të kësaj thirrje është organizimi i Ditës ndërkombëtare të Rinisë **“Rinia Fest- Lipjan 2025**”.

**Objektivat specifike të thirrjes janë:**

1. Fuqizimi i rinisë
2. Pjesëmarrje gjithëpërfshirëse aktive
3. Zhvillim i lidershipit
4. Aktivitete rekreative
5. Koncert

**Aktivitetet:**

**(ide të hapura nga aplikuesit)**

**VLERA E PLANIFIKUAR E MBËSHTETJES FINANCIARE PËR PROJEKTET DHE SHUMA E PËRGJITHSHME E THIRRJES**

• Vlera e përgjithshme e planifikuar është 6,000.00 €

• Shuma minimale e mbështetjes financiare që mund të alokohet për aktivitete është **501.00€,** ndërsa shuma maksimale për aktivitete është **6,000.00 €.**

**MËNYRA E APLIKIMIT, PËRSHKRIMI I FUSHAVE, KUSHTET FORMALE DHE KRITERET QË DUHET PLOTESUAR APLIKANTËT**

Propozimet do të dorëzohen vetëm në formularët e paraparë, të cilat së bashku me Udhëzimet për Aplikantët, janë në dispozicion në faqen e internetit të ofruesit të mbështetjes financiare <https://kk.rks-gov.net/lipjan/>

Dokumentet e kompletuara duhet të dërgohen me postë ose personalisht, në adresën e mëposhtme:

Komuna e Lipjanit  
Zyra e për shërbim me publikun,sporteli nr. 3

Rruga ,,Shqipëria”

Afati i fundit për dorëzimin e propozimeve është 15 ditë pune dhe përfundon me datën **23.05.2025.**

**KRITERET QË DUHET TË I PLOTËSOJNË APLIKANTËT**

Aplikimi i OJQ-ve do të konsiderohet i plotë nëse përmban të gjitha format e aplikimit dhe anekset e detyrueshme siç kërkohet në thirrjen publike dhe dokumentacionin e thirrjes si në vijim:

1. Formulari i Aplikacionit për projekt/programit
2. Formulari i Propozim buxhetit
3. Formulari i deklaratës për mungesë të financimit të dyfishtë
4. F12 Formular i deklaratës së partneritetit (e shtypur dhe të nënshkruar nëse aplikohet)
5. F13 Forma e deklaratës së projekteve të financuara
6. Dokumentacionet e OJQ-së: Certifikata e regjistrimit,
7. Certifikata e nr fiskal,
8. Konfirmimi( dëshmia) mbi llogarinë bankare (e shtypur)
9. Deklaratë e dorëzimit të pasqyrave financiare vjetore të deklaruara në ATK për vitin 2024;
10. Vërtetim nga Administrata Tatimore e Kosovës në lidhje me gjendjen e obligimeve apo borxhit publik të aplikuesit dhe partnerëve që vërteton se organizata nuk ka borxh publik apo ka ndonjë marrëveshje për shlyrje të obligimeve apo borxhit publik;
11. Para nënshkrimit të kontratës, OJQ duhet të paraqesë prova se personi përgjegjës në OJQ nuk është nën hetime për vepra penale, si dhe prova se OJQ-ja ka zgjidhur çdo çështje të hapur rreth pagesës së kontributeve dhe tatimeve të papaguara.

**KUSHTET FORMALE TË THIRRJES**

**Shpenzimet e pranueshme që do të financohen përmes thirrjes** Përmes fondeve publike të kësaj thirrjeje publike, mund të financohen vetëm kostot reale dhe të pranueshme për realizimin e aktiviteteve, në periudhën kohore të specifikuar me këto udhëzime. Në vlerësimin e aktiviteve, do të vlerësohen vetëm kostot e nevojave në lidhje me aktivitetet e planifikuara, si dhe në lartësinë reale të këtyre shpenzimeve.

**Shpenzimet e papranueshme përfshijnë:**

• Blerja e pajisjeve për zyra;   
• Renovime të objekteve;   
• Shërbime administrative (pagesa e qerasë, derivateve, ujit, rrymës, telefonit, internetit, mirëmbajtja e llogarisë bankare etj).

**Llojet e mëposhtme të aktiviteteve nuk janë të pranueshme për financim:**

• Aktivitete që nuk zhvillohen në komunën e Lipjanit;   
• Aktivitete që përmbajnë diskriminim gjinor;   
• Aktivitete që përmbajnë diskriminim fetar.

**PERIUDHA E ZBATIMIT TË PROJEKTIT**

• Periudha e zbatimit të projektit është **01- deri më 12 Gusht 2025.**

## Ku dhe si ta dorëzoni aplikacionin?

Format e detyrueshme dhe dokumentacioni i kërkuar duhet të dërgohen në formë fizike, të shtypur (një origjinal) dhe në formë elektronike **(në CD).** Format e detyrueshme duhet të jenë të nënshkruara nga përfaqësuesi i autorizuar dhe të vulosura me vulën zyrtare të organizatës. Dokumentacioni në formë elektronike **(në CD)** duhet të ketë të njëjtën përmbajtje, pra të jetë identik me versionin e shtypur. Dokumentacioni i shtypur dhe ai elektronik në **CD** duhet të vendosen në një zarf të mbyllur. Aplikacioni origjinal duhet të dërgohet me postë ose të dorëzohet në Zyrën përkatëse. Në pjesën e jashtme të zarfit duhet të shënohet emri i thirrjes publike, së bashku me emrin e plotë dhe adresën e aplikuesit dhe shënimin *"Të mos të hapet para takimit të Komisionit Vlerësues"*

Aplikacionet duhet të dërgohen në adresën e mëposhtme:

|  |
| --- |
| Komuna e Lipjanit Zyra e për shërbim me publikun,sporteli nr. 3  Rruga ,,Shqipëria”  "Të mos hapet para mbledhjes së Komisionit Vlerësues" |

Të gjitha çështjet që lidhen me thirrjen publike, mund të sqarohen në mënyrë elektronike duke dërguar e-mail në adresën: **Pranvera.i.krasniqi@rks-gov.net** ose konsultimet në zyret e drejtoratit për kulturë, rini dhe sport.

* Pyetjet mund të bëhen deri më **13.05.2025.**
* Afati për dorëzimin e aplikacioneve është deri më **23.05.2025,** ora **16:00.**